google/wiki40b huggingface dataset:
Makam Sultan Murad

Makam Sultan Murad (juga dikenali sebagai Meşhed-i Hüdâvendigâr) adalah sebuah makam (türbe) yang didedikasikan kepada Sultan Murad I daripada Uthmaniyyah yang terletak di Kosovo, dalam Daerah Prishtina. Ia telah dipetik oleh Evliya Çelebi pada tahun 1660.
Murad I (nama gelaran Hüdavendigâr, bermaksud "God-liked one" atau "berdaulat" dalam konteks ini) telah dibunuh dalam Pertempuran Kosovo pada tahun 1389. Organ dalaman beliau telah ditanam di Kosovo Polje dan kekal di sana sehingga hari ini. Makam ini menjadi kepentingan agama bagi penduduk Muslim tempatan. Bahagian jenazah Murad yang selebihnya dibawa ke Bursa, ibu kota Anatolia beliau, dan dimakamkan di makam kedua beliau dalam kompleks Hüdavendigâr di Bursa.
Monumen ini telah dibina oleh anak lelaki Murad I, Bayezid I, yang mana menjadi contoh pertama senibina Uthmaniyyah dalam wilayah Kosovo.
Song Kap-sok

Kehidupan

Dilahirkan di kaunti Goheung, Song pernah menuntut di Universiti Kebangsaan Jeolla Selatan. Pada akhir 1980-an sehingga awal 1990-an, beliau seorang aktivis sosialis. Beliau ditangkap pada tahun 1990 dan dipenjarakan selama 5 tahun.
Song bermula kerjaya politiknya sesudah dibebaskan. Tahun 2000 pertama kali beliau bertanding sebagai calon bebas MP untuk Daerah Selatan di Gwangju, meskipun kecundang dengan undinya 9.17%. Beliau lalu menyokong Roh Moo-hyun semasa pilihan presiden tahun 2002.
Pada tengah 2000-an, Song terbang ke Amerika Syarikat dan menyambungkan pelajarannya. Beliau lalu pulang ke Korea Selatan dan bekerja sebagai aktivis hak manusia. Mengikutkan kerjaya itu, beliau lagi bertanding sebagai calon bebas MP untuk Kawasan Pertama Daerah Barat di bandar raya yang sama, tetapi kalah juga.
Song lalu sertai PDB dan bertanding semula untuk kawasan yang sama, namun didahului oleh Song Ki-sok daripada Parti Nasional, yang kini Parti Masa Depan yang Benar. Setelah Song Ki-sok hilang jawatannya, Song Kap-sok dicadangkan semula sebagai penggantinya. Meskipun ada beberapa kontroversi dengan pencalonan, Song berjaya dipilih sebagai calon untuk kawasan tersebut dan mendahului Kim Myong-jin daripada Parti untuk Demokrasi dan Keamanan.

Kontroversi

Pada 12 Ogos 2018, Song dengan beberapa MP dari parti yang sama mencadangkan pindaan undang-undang, iaitu menggantikan mangsa yang diculik (ke Korea Utara) ke mangsa yang hilang. Hal ini menghadapi kritik-kritik daripada ramai saudara mangsa-mangsa tersebut.
2 hari kemudian, Persatuan Keluarga Mangsa Peristiwa 25 Jun membuat dakwaan terhadap Song atas fitnah dan pelanggaran Akta Keselamatan Nasional. Mereka juga mengkritik tindakan Song kerana "tidak menghormati mangsa-mangsa dan saudaranya". Tambahan pula, persatuan menyebut yang dakwaan tersebut tidak akan ditarik balik.
Song dilaporkan bahawa beliau pernah memuji Kim Il-sung sambil disiasat oleh Agensi Perancangan Keselamatan Nasional (kini Perkhidmatan Perisikan Negara) pada tahun 1991. Masa itu, beliau melafazkan: Aku sayangkan Kim Il-sung. Aku gembira apabila melihat wajah Kim Il-sung yang sihat dan bertenaga. Kerajaan DPRK, yang berkeadilan dan berautonomi, sahaja kerajaan Korea yang sah. Korea mesti disatukan semula sebagai DPRK kerana itulah penyatuan yang sejati.
Kaisei Ishii

Kerjaya kelab

Kaisei Ishii memulakan kerjaya profesionalnya pada tahun 2018 ketika bersama Sagan Tosu.
Sainte-Engrâce

Sainte-Engrâce merupakan sebuah komun di jabatan Pyrénées-Atlantiques di barat-daya Perancis.
Hirekerur

Demografik 2001

Menurut bancian India pada tahun 2001, Hirekerur memiliki bilangan penduduk seramai 15,874. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Hirekerur memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Kadubungbang

Poskod

Poskod yang digunakan di Kadubungbang adalah 42271. Terdapat 11 buah desa di dalam daerah kecamatan Cimanuk.
Arenas de San Pedro

Arenas de San Pedro merupakan sebuah kawasan perbandaran di Sepanyol di Ávila, di komuniti autonomi Castile dan León.
Buli Balik

Sinopsis

Filem ini dimulakan selepas enam bulan tragedi Roy dilanggar. Roy dikejarkan ke hospital dan dia ditemani Nordin. Menurut Doktor Selina, Roy tiada harapan hidup. Sementara itu Rudy yang cuba melarikan diri ditangkap polis di pintu masuk Bukit Aman. Enam bulan berlalu dan Nordin berjaya menjuarai rancangan kuiz kegemaran ramai, Siapa Salah Kena Karan. Rudy yang berada di penjara juga membuat pertaruhan sesama banduan di atas kemenangan Nordin tetapi air mukanya berubah apabila dia mula mengecam muka Nordin dari tempat kemalangan Roy. Suatu hari, Nordin terkejut kerana terserempak dengan Roy di hospital dan dia tidak percaya yang Roy masih hidup. Kata Doktor Selina hanya mereka yang rapat dengan Roy boleh membantu memulihkan ingatannya. Doktor Selina mencadangkan agar Nordin membawa Roy pulang tetapi Shaff tidak setuju. Adakah Nordin akan membalas dendam terhadap Roy? Filem ini akan merungkai persoalan apakah Nordin yang seringkali dibuli oleh Roy pada filem pertama itu akan menjadi seperti Roy apabila dia memperoleh kesempatan yang sama.

Penerbitan

Buli Balik adalah sebuah filem usaha sama antara Grand Brilliance Sdn. Bhd., (GBSB) dengan Vision Works Sdn. Bhd., milik Afdlin Shauki dan Tall Order Production, milik Hans Isaac. Nasha Aziz turut melaburkan sahamnya dalam penerbitan filem ini melalui syarikat Vision Works. Filem yang menelan belanja RM1.5 juta dan menjalani penggambaran selama 35 hari di sekitar ibukota, Cyberjaya dan Port Dickson, Negeri Sembilan. Menariknya, lokasi yang dipilih, biarpun bukan tepat tumpuan tetapi kelihatan mahal dan bergaya. Sehari sebelum tamat penggambaran, Afdlin telah mengalami kecederaan apabila dihempap tiang lampu ketika di lokasi Port Dickson. Akibatnya dia terpaksa dikejarkan ke hospital. Bagaimanapun, sebaik selesai x-ray, dia kembali ke lokasi.
Watak-watak sampingan yang dipilih untuk membintangi filem tersebut bukanlah calang-calang orang. Hampir kesemuanya adalah pelakon berkaliber yang mempunyai reputasi unggul dalam dunia perfileman tanah air. Antaranya termasuklah nama-nama seperti Harun Salim Bachik, Ida Nerina, Umie Aida, Harith Iskander dan Patrick Teoh. Malah pengarah Aziz M. Osman turut dijemput membintangi filem sambungan Buli itu, menurut Afdlin, dia berbangga apabila ramai kalangan pelakon yang dipelawa, menerima tawaran membintangi filem tersebut. Filem ini juga ditujukan oleh Afdlin khas untuk ibunya.

Keluaran

Buli Balik ditayangkan di pawagam seluruh negara pada 26 Januari 2006.
Killa Saifullah

Killa Saifullah atau Qilla Saifullah ( Urdu: قلعہ سیف اللہ ) adalah sebuah bandar yang terletak di daerah Killa Saifullah dalam wilayah Balochistan, Pakistan. Namanya diperolehi daripada sebuah kubu ( qilla ) dibina oleh Saifullah Khan , seorang tokoh yang berpengaruh, ketua perang dan pejuang kebebasan di kalangan suku Mirdadzai Khudiadadzai daripada Kakar Sunzer - khels . Unjuran penduduk daerah ini adalah 350,000 orang pada 2013. Penduduk luar bandar terdiri daripada 80% daripada jumlah penduduk. Pekan ini kebanyakannya terdiri daripada rumah lumpur kecil dan rumah-rumah batu , kedai, dengan beberapa industri kecil. Bandar ini terletak di ketinggian 2,768 kaki dari aras laut.
Semasa musim sejuk ia adalah sangat sejuk terutama di Kan Mehterzai dan semasa musim panas adalah sangat panas. Qila Saifullah terkenal dengan tanah yang menghasilkan buah-buahan yang subur. Epal dan aprikot adalah hasil eksport utama. Lain-lain sayur-sayuran seperti tomato , lobak merah dan cili dilakukan secara komersial di ladang yang terletak di pinggir jalan raya dan penyumbang pendapatan yang besar dalam hasil pertanian daripada negara ini.
Kampung Raja, Kupang

Poskod

Poskod yang digunakan di Kampung Raja, Kupang, Kedah adalah 09200.
Limpias

Limpias merupakan sebuah kawasan perbandaran di Sepanyol di Cantabria, di komuniti autonomi Cantabria.
Yasuda Kei

Yasuda Kei ialah bekas ahli dan naib ketua kumpulan Morning Musume.

Biografi

Yasuda Kei, bersama Yaguchi Mari dan Ichii Sayaka, ialah generasi kedua kumpulan Morning Musume.Dia keluar dari Morning Musume pada Mei 2003.
Pada masa kelulusannya , pertama kali generasi keenam didalam Morning Musume menjadikan ahli Morning Musume pada masa itu menjadi 16 orang. Yaguchi Mari menjadi naib ketua yang baru didalm Morning Musume selepas kelulusan Yasuda Kei.
Yasuda Kei masih lagi di Hello! Project selepas kelulusannya.
Pada penghujung tahun 2004, dia kembali menyertai Hello! Project All Stars shuffle dan tahun 2005 dia menyertai kumpulan unit shuffle Puripuri Pink.
Kei is skilled in several musical instruments, including the saxophone and the piano. She has made several appearances on TV and in concert accompanying herself or others.
Pada tahun 2007, dia mula berlakon bersama Kimura Ayaka dalam Different Sisters.
Kereta muscle

Kereta muscle merujuk kepada sejenis variasi kereta berprestasi tinggi. Pada zaman kemuncaknya, istilah tersebut sering merujuk kepada kereta saiz sederhana 2 pintu pacuan roda belakang buatan Amerika yang popular sekitar penghujung 1960an dan awal 1970an yang dilengkapi enjin V8 yang besar dan berkuasa tetapi dijual dengan harga yang mampu dimiliki bagi kegunaan atas jalan raya mahupun untuk perlumbaan drag.
Kereta muscle adalah berbeza daripada kebanyakan kereta sport dua tempat duduk yang lebih mahal dan khusus untuk perjalanan berkelajuan tinggi serta untuk perlumbaan bermotor.
Selain daripada Amerika Syarikat, kereta muscle juga turut dibina di beberapa negara lain seperti di Australia, Afrika Selatan dan United Kingdom.
Memorandum

Memorandum atau memo ialah suatu dokumen atau bentuk komunikasi lain yang membantu ingatan dengan merekodkan peristiwa atau pemerhatian mengenai sesuatu topik, sehingga boleh digunakan dalam sebuah pejabat perniagaan.
Seletar

Seletar ialah suatu kawasan di bahagian Timur Laut Singapura. Lapangan Terbang Seletar terletak di sini.
Nama Seletar dipercayai diambil daripada nama orang Seletar yang tinggal di sekitar Selat Johor.
Barisan Rakyat Sabah Bersekutu

Matlamat

Datuk Harris mendakwa bahawa rakyat Sabah telah mahukan beliau memimpin semula negeri Sabah bagi menangani pelbagai permasalahan yang gagal diselesaian oleh Barisan Nasional(BN).

Pilihan raya 1999

Beliau amat optimis untuk menggulingkan kerajaan BN negeri lantas mengambil keputusan untuk bertanding pada Pilihan Raya Umum Sabah 1999 di mana Parti Bersekutu menentang BN dan Parti Bersatu Sabah (PBS) di kesemua 48 kawasan Dewan Undangan Negeri Sabah. PBS sendiri hanya meletakkan calon di 40 kawasan.
Malangnya dalam PRU Sabah 1999, bukan sahaja Parti Bersekutu tewas di kesemua 48 kawasan yang ditandinginya malah calon-calon Bersekutu telah kehilangan wang pertaruhan mereka. Barisan Nasional berjaya memenangi 31 kerusi manakala PBS menang 17 kerusi. Melalui situasi tersebut dapat disimpulkan bahawa ternyata rakyat Sabah tidak boleh menerima pemimpin yang pernah menghitamkan sejarah Sabah pada lewat tahun 1970-an dan awal 1980-an. Sehingga kini Parti Bersekutu masih mengambil bahagian dalam Pilihan Raya Umum namun tetap gagal untuk mendapatkan sokongan rakyat.

Pembubaran

Part Bersekutu telah diumumkan pembubarannya oleh presidennya, Berman Angkap pada 15 Disember 2010 yang telah menubuhkan parti baru bernama Parti Barisan Rakyat Sabah (SPF).
Buloh Poh

Buloh Poh merupakan sebuah mukim di daerah Kadok, Kota Bharu, Kelantan. Buloh Poh terletak dalam Parlimen P 026 Ketereh. Mukim-mukim lain di daerah Kadok ialah Biah, Lubok Jambu, Berangan, Tanjong, Perol, Patek, Kubang Kiat, But, Lachang, dan Jakang. Terdapat sebanyak 131 mukim kesemuanya di jajahan Kota Bharu.
Gempa bumi Myanmar 2011

Geologi

Gempa bumi ini berlaku di sebuah kawasan yang bertektonik rumit kesan perlanggaran yang berterusan antara Plat Indo-Australia yang bergerak ke arah utara dan Plat Eurasia; pertembungan inilah yang membuahkan pergunungan Arakan Yoma. Dalam zon pelanggaran yang amat miring ini, kebanyakan pergerakan dibantu oleh sesar Sagaing yang berarah aliran utara-selatan, sebatang sesar gelinciran jurus menganan besar yang melalui bahagian barat dan tengan Myanmar. Saki-baki komponen pemendekan yang merentasi zon ini menyebabkan canggaan teragih di Myanmar timur dan Thailand yang menjangkau ke Laos. Canggaan ini juga dibantu oleh seperanggu sesar gelinciran jurus mengiri yang berarah aliran barat daya-timur laut. Sesar-sesar yang terdekat dengan pusat gempa ialah Mae Chan dan Nam Ma. Mekanisme fokus gempa ini sejajar dengan pergerakan mengiri pada salah satu sesar ini, jauh dari zon aktiviti seismik yang utama di Myanmar. Gempa-gempa besar yang lain di kawasan berkenaan termasuk gempa bumi Yunnan 2011 dan gempa bumi Laos 2007.

Mangsa

Laporan awal mengatakan bahawa sekurang-kurangnya 10 orang terbunuh (termasuk seorang kanak-kanak) oleh tanah runtuh akibat gempa di pekan Tachileik dan Tarpin di Negeri Shan, bahagian timur laut Myanmar. Seorang lagi terbunuh di Mae Sai, Thailand, dekat sempadan Myanmar.
Selepas matahari terbit, jumlah korban meningkat ke 24 orang di Myanmar, selain seorang yang maut di Thailand. Para pegawai memberikan amaran bahawa jumlah kematian akan meningkat. Kemudian, jumlah yang maut naik kepada 74 di Myanmar dan 1 di Thailand, manakala 111 orang cedera. Di Tarlay yang terletak di antara Tachileik dan Mong Hpyak, sekurang-kurangnya 40 orang terbunuh dan 130 rumah musnah. Anjakan tegak beramblesen 1.5 meter diperhatikan di kawasan ini.

Akibat

Pengosongan bangunan tinggi buat sementara berlaku di Chiang Rai, Kaunti Menghai di Yunnan, Nanning di Guangxi, dan Hanoi, Vietnam. Sebatang jambatan dilaporkan runtuh di Myanmar. Sejumlah 390 tempat tinggal, 14 biara dan 9 bangunan kerajaan musnah, termasuk 128 rumah yang ranap di Monglin. Menurut data keterdedahan penduduk oleh Pemantauan Geologi Amerika Syarikat, jumlah nilai kerugian akibat gempa bumi mungkin hampir AS$ $100 juta.
Air Merah, Malin Deman

Poskod

Poskod yang digunakan di Air Merah adalah 38764. Terdapat 7 buah desa di dalam daerah kecamatan Malin Deman.
Astanalanggar

Poskod

Poskod yang digunakan di Astanalanggar adalah 45192. Terdapat buah desa di dalam daerah kecamatan Losari.
HMS Kelvin

Perkhidmatan Perang

Kelvin berkhidmat di beberapa medan peperangan semasa Perang Dunia II. Dalam tahun 1940, Kelvin melubangtenggelamkan HMS Ivanhoe yang terkena periuk api di Kepulauan Texel, Belanda. Pada  27 November 1940, di bawah pimpinan Laksamana James Somerville, Kelvin terlibat dalam pertempuran di Tanjung Spartivento. 
Dalam tahun 1941 dan 1942, Kelvin berkhidmat dengan giat di Laut Mediterranean dan terlibat dalam beberapa pertempuran sengit.  Dalam bulan Mei 11941, Kelvin bersama-sama kapal pembinasa HMS Jackal, HMS Kashmir, HMS Kelly dan HMS Kipling membedil Benghazi sebelum berlepas ke Crete. Kelvin mengharungi pengunduran dari Crete dengan selamat dan ditugaskan semula dengan tugas mengiringi konvoi. Dalam bulan Mac 1942, Kelvin menjadi kapal pengiring untuk konvoi MW10 dan bertempur dalam Pertempuran Sirte. Lewat tahun itu, Kelvin membuat serangan-serangan dan membedil Rhodes untuk mengalihkan perhatian pihak Jerman kepada tujuan sebenar Ops Pedestal.
Pada 16 April 1942 Kelvin dan HMS Kipling mendaratkan askar Marin dari Batalion Kesebelas Kor Marin Diraja di Pulau Koufonisi berhampiran Pulau Crete untuk memusnahkan stesen telefon wayarles di situ di bawah Ops Lighter. Dalam bulan Disember 1942, bersama-sama HMS Janus, HMS Javelin and HMS Jervis, Kelvin menenggelamkan sebuah kapal penyerang torpedo Itali di Tebing Kerkennah, Tunisia. 
Dalam bulan Januari 1943, Kelvin membedil Zuara. Kelvin berkhidmat cemerlang sepanjang tahun 1943  di mana beberapa orang anak kapal Kelvin diberikan anugerah pingat keberanian kerana berjaya memusnahkan kapal dan kapal terbang musuh di Laut Mediterranean.
Menjelang bulan June 1944, Kelvin kembali kepada tugasan di perairan Britain dan menjadi kapal yang membawa Perdana Menteri Winston Churchill dan kenamaan yang lain menyeberangi Selat Inggeris semasa Ops Overlord, penaklukan Normandy. 
Tidak seperti kebanyakan kapal-kapal pembinasa dari Kelas J, Kelas K dan Kelas N, Kelvin mengharungi Perang Dunia II dengan selamat dan dijual untuk dijadikan besi sekerap pada 6 April 1949. Kelvin dipecahkan menjadi sekerap di Troon, Scotland.
Gursarai

Demografik 2001

Menurut bancian India pada tahun 2001, Gursarai memiliki bilangan penduduk seramai 22,991. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Gursarai memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Lesen Awam Am GNU

Lesen Awam Am GNU (b. Inggeris: GNU General Public License, disingkatkan kepada GPL) ialah sejenis lesen perisian bebas yang digunakan secara meluas, ditulis oleh Richard Stallman untuk projek GNU. Versi terkini untuk lesen tersebut ialah versi 3, diterbitkan pada 29 Jun 2007. GNU Lesser General Public License (LPGL) adalah versi yang diubah suai daripada GPL untuk pustaka perisian.

GPLv1

GPL ditulis oleh Richard Stallman untuk kegunaan program dibina untuk sebahagian daripadaProjek GNU. Ia berasaskan penyatuan lesen sepertinya yang digunakan bagi versi awal GNU Emacs, GNU Debugger dan Himpunan Penkompil GNU (GNU Compiler Collection - GCC). Lesen tersebut mengandungi syarat yang sama seperti GPL moden, tetapi khusus bagi setiap perisian menjadikannya tidak serasi, sungguhpun mempunyai lesen yang sama. Matlamat Stallman adalah menghasilkan satu lesen yang boleh digunakan bagi sebarang projek, dengan itu menjadikannya boleh pelbagai projek berkongsi kod. Ini membentuk GPL versi 1, dibebaskan pada January 1989.

GPL/LGPLv2

Menjelang 1990, ia kelihatan jelas bahawa lesen yang lebih bebas berguna secara strategik bagi pustaka perisian; apabila versi 2 GPL dibebaskan pada Jun 1991, dengan itu lesen kedua - Library General Public License, atau LGPL - diperkenalkan sejajar dengannya, dan ia juga dinamakan versi 2 untuk menunjukkan bahawa keduanya saling seiring. Nombor versi berpisah pada 1999 apabila versi LGPL 2.1 dibebaskan, yang dinamakan semula sebagai Lesser General Public License bagi menunjukkan kedudukannya dalam falsafah GNU.
Menurut Richard Stallman, pertukaran paling utama bagi GPLv2 merupakan klaus "Bebas atau Maut", sebagaimana gelarannya - Section 7. Seksyen ini menyatakan bahawa sekiranya seseorang meletakkan kekangan yang "menghalang" mereka daripada mengedar perisian dilindung GPL dalam sebarang cara yang menghad kebebasan pengguna lain (sebagai contoh keputusan perhakiman yang menyatakan mereka hanya boleh mengedar perisian dalam bentuk binari sahaja), mereka tidak boleh mengedarnya langsung.
Lie Kiat Teng

Dr. Lie Kiat Teng (Sukabumi, Jawa Barat) adalah Menteri Kesihatan dalam kabinet Burhanuddin Harahap ketika waktu pemerintahan Presiden Sukarno. Namun setelah Lie memeluk agama Islam, beliau menukar namanya kepada Mohammad Ali. Beliau adalah anggota PSII (Parti Syarikat Islam Indonesia). Beliau telah banyak berjasa dalam mendirikan Rumah Sakit Dr. Mohammad Hoesin di Palembang, Sumatera Selatan.
Help!

Pelakon

Filem ini turut disertai oleh beberapa orang pelakon terkenal, antaranya adalah John Lennon, Paul McCartney, George Harrison

Ringkasan

Ringo mendapati dirinya menjadi sasaran korban manusia oleh suatu kultus dan band ini mesti cuba untuk melindunginya daripadanya.
Kampung Tok Seron

Poskod

Poskod yang digunakan di Kampung Tok Seron, Alor Setar, Kedah adalah 05400.
Groß Polzin

Groß Polzin merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Masjid Jamiul Redzuan

Latar belakang

Masjid Jamiul Redzuan terletak di kedudukan Latitud 3 darjah, 8 minit, 36.6 saat Utara dan Longitud 101 darjah, 19 minit, 20.1 saat Timur. Arah kiblatnya adalah pada 292 darjah, 35minit, 25 saat.
Alfred Dent

Kehidupan

Beliau dilahirkan di London, anak kepada Thomas Dent. Beliau mendapat pendidikan di Kolej Eton di mana beliau memulakan pengajian dari tahun 1858 sehingga 1862 dan kemudiannya menjadi rakan kongsi dalam perniagaan keluarga iaitu Dent & Co.

Borneo Utara

Ketika menjalani kursus perniagaannya, beliau telah mengembara ke Asia Timur dan Asia Tenggara. Pada tahun 1878, beliau telah menjalankan pemindahan hak dengan Sultan Sulu bagi memindahkan hak dan tuntutan ke atas Borneo Utara kepada sindiket yang dibentuk oleh beliau dan juga Baron von Overbeck, penganjur utama juga adalah Sir Rutherford Alcock, Sir Harry Keppel dan Richard Biddulph Martin. Dan selepas itu, Persatuan Sementara Borneo Utara British telah ditubuhkan pada tahun 1881 dan kemudian memperoleh piagam diraja dan menjadi Syarikat Borneo Utara British pada Mei 1882, ianya juga dikenali sebagai Syarikat Berpiagam Borneo Utara British.
Beliau menjadi ketua firma Brothers Dent dan Co, iaitu sebuah perniagaan dan ejen komisen di London. Jawatan perniagaan lain yang dipegang oleh beliau termasuklah menjadi pengerusi Estet Teh Caledonia (Ceylon), Elektrik Shanghai dan menjadi pengarah Bank Berpiagam India, Australia dan China, serta Westminster Bank dan Persatuan Royal Exchange Assurance.

Kehidupan seterusnya

Pada tahun 1896, beliau telah berkahwin dengan Margaret Aird dan mempunyai seorang anak lelaki iaitu, Leslie Alfred Dent yang dilahirkan pada tahun 1897. Pada tahun 1898 pula, beliau telah dilantik sebagai ahli Jawatankuasa Mata Wang India, dan pada tahun yang sama beliau telah dijadikan sebagai Komander Pahlawan Perintah St Michael dan St George (KCMG). Beliau mempunyai sebuah rumah di Eastbourne, di selatan-timur England dan berkhidmat sebagai Sheriff Tinggi Sussex pada tahun 1908.
Sotorribas

Sotorribas merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Pacs del Penedès

Pacs del Penedès merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
Rangkiang

Rangkiang [rang-ki-ang] adalah suatu binaan  yang digunakan oleh masyarakat Minangkabau untuk menyimpan beras atau padi hasil tuaian mereka. Bangunan ini pada umumnya dapat ditemui di halaman rumah gadang. Bentuknya mengikuti bentuk rumah gadang dengan atap bergonjong dan lantai yang ditinggikan dari atas tanah.
Rangkiang melambangkan kesejahteraan ekonomi dan jiwa sosial yang dimiliki oleh orang Minangkabau.

Etimologi

Rangkiang berasal dari kata ruang hyang, yang berarti ruang dewi Seri iaitu dewi pertanian dipercayai dahulukala.

Seni bina

Rangkiang didirikan di halaman rumah gadang iaitu rumah adat tradisional Minangkabau. S, Bangunan ini memiliki atap berbentuk gonjong diperbuat daripada ijuk sepertimana yang dipunyai rumah gadang. Dindingnya terbuat dari anyaman buluh tanpa jendela dan pintu.
Pada salah satu dinding singkok atau loteng, terdapat bukaan kecil berbentuk segi empat tepat sebagai ruang memasukkan padi hasil tuaian. Untuk menaikinya, tangga buluh akan digunakan; tangga ini dapat dipindahkan dan disimpan di bawah kolong rangkiangapabila tidak digunakan.
Ukuran rangkiang berbeda-beda menurut jenisnya. Rangkiang Si Bayau-bayau merupakan yang terbesar dari semua rangkiang. Rangkiang ini ditopang oleh enam tiang atau lebih, seperti pada rangkiang Istana Pagaruyung yang memiliki dua belas tiang. Rangkiang Si Tangguang Lapa dan Rangkiang Si Tinjau Lauik berbentuk identik dan sama-sama ditopang oleh empat tiang. Adapun Rangkiang Kaciak memiliki ukuran lebih kecil dan rendah.
Somoni

Somoni (Tajik: cомонӣ) merupakan sebuah mata wang rasmi negara Tajikistan sejak 2000 menggantikan mata wang Rubel Tajikistan. Mata wang ini setiap satu-satunya dibahagi menjadi 100 diram. Nama ini diabadikan berasal dari Ismail Samani (juga dipanggil Ismail Somoni).